CELEX: 62018CN0526
Language: sk
Date: 2018-08-13 00:00:00
Title: Vec C-526/18: Návrh na začatie prejudiciálneho konania, ktorý podal Förvaltningsrätten i Göteborg (Švédsko) 13. augusta 2018 – AA/Migrationsverket

22.10.2018   
            
            
               SK
            
            
               Úradný vestník Európskej únie
            
            
               C 381/16
            
         
      Návrh na začatie prejudiciálneho konania, ktorý podal Förvaltningsrätten i Göteborg (Švédsko) 13. augusta 2018 – AA/Migrationsverket
      (Vec C-526/18)
      (2018/C 381/17)
      Jazyk konania: švédčina
      
         Vnútroštátny súd, ktorý podal návrh na začatie prejudiciálneho konania
      
      Förvaltningsrätten i Göteborg
      
         Účastníci konania pred vnútroštátnym súdom
      
      
         Žalobkyňa: AA
      
         Žalovaný: Migrationsverket
      
         Prejudiciálne otázky
      
      
                  1.
               
               
                  Bránia ustanovenia Dohovoru, ktorým sa vykonáva Schengenská dohoda alebo Kódexu „schengenských hraníc“ vnútroštátnej právnej úprave, akou je právna úprava uvedená v § 16f zákona č. 752 z roku 2016 o dočasných obmedzeniach možnosti získať povolenie na pobyt vo Švédsku, ktorá stanovuje, že povolenie na pobyt na účely štúdia druhého cyklu stredoškolského vzdelávania možno udeliť štátnemu príslušníkovi tretej krajiny, ktorý sa už nachádza v krajine, hoci totožnosť tohto cudzinca je neistá a cudzinec nemôže spoľahlivo preukázať totožnosť, ktorú uviedol?
               
            
                  2.
               
               
                  Ak v takejto situácii schengenské acquis obsahuje požiadavku, aby bola totožnosť s istotou určená alebo aby bola spoľahlivo preukázaná, možno ustanovenia smernice „o návrate“ (1) alebo inej právnej úpravy Únie, vykladať v tom zmysle, že umožňujú odchýliť sa od tejto požiadavky v oblasti totožnosti?
               
            
         (1)  Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ L 348, 2008, s. 98).